Näkymä saarille yhteysalukselta.
Lilla Båtskärin rautakaivoksen hissitorni.
Saaristo talvella 2011.
**Båtskärin tuulivoimapuisto** on Ahvenanmaalla Lemlandin Nyhamnin saaristossa sijaitseva tuulivoimapuisto, jossa toimii kuusi tuulivoimalaitosta. Niiden kokonaiskapasiteetti on 2,3 megawattia ja vuosituotanto on yli 40 gigawattituntia. Tuulivoimapuiston on rakentanut ja sen omistaa Leovind Ab, joka myös operoi sitä.

Yleistä
-------

Nyhamnin saariston eteläosat muodostuvat Stora Båtskäristä, Lilla Båtskäristä, Kummelpikenistä ja Ryssklubbenista, joilla sijaitsee tuulivoimaloita. Kaksi viimeisintä saarta ovat yksityisen henkilön omistuksessa eivätkä ne sijaitsee luonnonsuojelualueella. Stora Båtskärillä sijaitsee kolme tuulivoimalaitosta , jotka on kytketty toisiinsa maanpäällisellä sähkölinjalla. Kullakin pienemmällä saarella on yksi tuulivoimalaitos kullakin. Tuulipuiston pituus on 1,1 kilometriä, leveys 0,95 kilometriä, ja kaikki voimalaitokset sisällensä sulkevan alueen pinta-ala on 60 hehtaaria. Voimalat sijaitsevat noin 5 metrin korkeudella mpy.

Tuulivoimalaitokset ovat saksalaisen Enerconin valmistamaa E70/2300-mallia, jonka napakorkeus on 64 metriä, tuuliturbiinin halkaisija 71 metriä, ja jonka kapasiteetti on 2,3 megawattia.

Voimaloiden tuottama sähkö johdetaan alueen pohjoispuolella sijaitsevaan ja Maarianhaminan eteläosassa sijaitsevalle sähköasemalle merikaapeleita pitkin. Sieltä tuotettu sähkö johdetaan kantaverkkoon.

Historiaa
---------

Ålands Vindenergi AL (ÅVA) Båtskär-hankkeen (ruots. *Båtskärsprojektet*) suunnittelun kesällä 2000, jolloin sitä kutsuttiin vielä Nyhamn-hankkeeksi (ruots. *Nyhamnsprojektet*). Projekti tavoitteli vuonna 2002 kolme miljoonaa euroa EU-rahaa, mutta siitä luovuttiin tuulivoimaa kohdanneen vastustuksen vuoksi. Hanketta varten perustettiin yhtiö Leovind Ab, josta ÅVA omisti 20 % osakkeista. Hanke käynnistyi syskyllä 2006 voimaloiden perustuksien valamisella ja valmistui kuuden voimalan pystytyksellä kesällä 2007. Tuulipuisto otettiin käyttöön elokuussa 2007. Käynnistyessään tuulivoimapuisto tuotti 17 % koko Ahvenanmaan sähköntarpeesta ja koko Maarianhaminan tarvitsemasta sähköstä .

Vuodesta 2011 on Lilla Båtskärillä voinut testauttaa pieniä tuulivoimalaitoksia EU-sertifikaatin toivossa. Pieniä voimaloita ovat ne, joiden teholuokka jää välille 1,5–10 kilowattia.

Saarten sähköenergialla suunniteltiin koekäyttää pumppuvoimalaitoksen ideaa Lilla Båtskäretin vuonna 1959 käytöstä poistetussa rautakaivoksessa. Energiaa vapautuisi, kun merivettä päästettäisiin kaivokseen 250 metrin syvyyteen vesiturbiinien kautta. Kun energiaa halutaan varastoida, pumpataan vesi kaivoksesta pois. Hanketta ajaa ruotsalainen yhtiö Pumped Hydro Storage. Kaivoksen varastokapasiteetti olisi 8 megawattituntia, joka mahdollistaisi 300 omakotitalon pitämisen sähkössä ja lämmössä vuorokauden ajan. Pumppuvoimala kykenee syöttämään sähköverkkoon 2 megawattia sähköenergiaa ja toimimaan vuosittain varastona 2 gigawattitunnille

Katso myös
----------

* Luettelo Suomen tuulivoimaloista

Lähteet
-------

1. 1 2 3  Ålands Vindenergi Andelslags, 20 år (PDF)  2014. Ahvenanmaa:  Ålands Vindenergi Andelslags. Viitattu 29.11.2023. (ruotsiksi)
2. 1 2 3 4  Holttinen, Hannele: Tuulivoiman tuotantotilastot (PDF) *vuosiraportti 2008*.  2009. Helsinki:  Valtion tieteellinen tutkimuskeskus. Viitattu 29.11.2023.
3. 1 2 3 4 5  Båtskärin tuulivoimapuisto (sijainti maastokartalla) *Karttapaikka*. Helsinki:  Maanmittauslaitos. Viitattu 29.11.2023.
4. 1 2  Enercon E70/2300 *www.thewindpower.net*.  17.7.2023. Ranska:  The Wind Power. Viitattu 29.11.2023. (englanniksi)
5. 1 2 3  Batskär 1-2-3 *www.thewindpower.net*.  4.9.2023. Ranska:  The Wind Power. Viitattu 29.11.2023. (englanniksi)
6. 1 2  Batskär 4 *www.thewindpower.net*.  4.9.2023. Ranska:  The Wind Power. Viitattu 29.11.2023. (englanniksi)
7. 1 2  Batskär 5-6 *www.thewindpower.net*.  4.9.2023. Ranska:  The Wind Power. Viitattu 29.11.2023. (englanniksi)
8. 1 2  Holmström, Patrik: Åländsk vindkraft i medvind *yle.fi*.  8.7.2003. Helsinki:  YLE. Viitattu 29.11.2023. (ruotsiksi)
9. 1 2  Törnwall, Mikael: Övergiven gruva kan lösa "omöjlig" ekvation *svd.se*.  10.3.2021. Tukholma:  Svenska Dagbladet. Viitattu 29.12.2023. (ruotsiksi)
10. 1 2  Lundell, Kerstin: Gruva i skärgård ska bli energilager  14.10.2020. Tukholma:  Miljö & Utveckling. Viitattu 29.12.2023. (ruotsiksi)
11. ↑  hf: Nu är alla Båtskärs-möllor i drift *nyan.ax*.  25.9.2007. Maarianhamina:  Nya Åland. Viitattu 29.12.2023. (ruotsiksi)
12. ↑  Fogde, Sofie: "Unga ser på vindkraft som en konkret symbol för att man gör något för miljön" *hbl.fi*.  12.6.2021. Helsinki:  Huvudstadsbladet. Viitattu 29.12.2023. (ruotsiksi)
13. ↑  Åland först ut i Norden med test av små vindkraftverk *smartenergy.ax*. Maarianhamina:  Smart Energi Åland. Viitattu 29.12.2023. (ruotsiksi)
14. ↑  Test av vindkraft på Lilla Båtskär *alandsradio.ax*.  8.7.2011. Maarianhamina:  Ålands Radio och Tv. Viitattu 29.12.2023. (ruotsiksi)
15. ↑  Energilagring i nedlagd gruva *smartenergy.ax*. Maarianhamina:  Smart Energi Åland. Viitattu 29.12.2023. (ruotsiksi)
16. ↑  Utterström, Bengt: Lilla Båtskär, Nyhamn, har ett hisschakt som riktmärke *dagensbatliv.se*.  23.8.2012. Dagens Båtliv. Viitattu 29.12.2023. (ruotsiksi)

Aiheesta muualla
----------------

* Kuvia tai muita tiedostoja aiheesta **Båtskär tuulivoimapuisto** Wikimedia Commonsissa